Diari Oficial de la Generalitat Valenciana


Sumari del DOGV 6814, del 09-07-2012 (2012/6556)

RESOLUCIÓ de 20 de juny de 2012, del director general de Treball, Cooperativisme i Economia Social, que actua per delegació de la consellera d'Educació, Formació i Ocupació, per la qual es convoquen incentius econòmics a treballadors i socis de cooperatives i societats laborals, destinats a facilitar el seu accés a la condició de socis treballadors o de treball de les empreses en què presten els seus servicis, o a incrementar la seua participació financera en estes per a l'any 2012, es publiquen les línies de crèdit i l'import global màxim destinat a finançar-los i s'establixen els terminis d'admissió de sol·licituds.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6814

Data del DOGV
:   09-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/6556


Data del document
:   20-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de juny de 2012, del director general de Treball, Cooperativisme i Economia Social, que actua per delegació de la consellera d'Educació, Formació i Ocupació, per la qual es convoquen incentius econòmics a treballadors i socis de cooperatives i societats laborals, destinats a facilitar el seu accés a la condició de socis treballadors o de treball de les empreses en què presten els seus servicis, o a incrementar la seua participació financera en estes per a l'any 2012, es publiquen les línies de crèdit i l'import global màxim destinat a finançar-los i s'establixen els terminis d'admissió de sol·licituds. [2012/6556]  
  
Mitjançant l'Orde 36/2010, de 3 de setembre (DOCV 6351, de 9 de setembre de 2010), de la Conselleria d'Economia, Hisenda i Ocupació, es van aprovar les bases reguladores per a la concessió de subvencions a treballadors i socis de cooperatives i societats laborals destinades a facilitar el seu accés a la condició de socis treballadors o de treball de les empreses en què presten els seus servicis, o a incrementar la seua participació financera en estes, i es convoquen per a l'exercici 2010. D'esta manera es dóna compliment al mandat de l'article 129.2 de la Constitució espanyola, així com al que disposa l'article 80.4 de l'Estatut d'Autonomia de la Comunitat Valenciana.  
En les bases aprovades per l'esmentada orde es conté, per als successius exercicis en què es troben vigents estes bases, una delegació en favor del director general de Treball, Cooperativisme i Economia Social per a dictar la resolució de convocatòria de les esmentades ajudes la resolució del qual, de conformitat amb la disposició addicional primera de l'Orde 36/2010, de 3 de setembre, expressarà també les línies de crèdit que hagen de finançar-les i l'import global màxim que, de conformitat amb el que dispose la corresponent llei de pressupostos de cada exercici, es destinarà a la concessió de les ajudes previstes en les dites bases, així com els terminis per a presentar les corresponents sol·licituds d'ajudes.  
En l'annex de transferències de la Llei 10/2011, de 27 de desembre, de Pressupostos de la Generalitat per a l'exercici 2012 (DOCV 6682, de 30 de desembre de 2011), hi ha crèdit adequat i suficient per a atendre la present convocatòria, a càrrec de l'aplicació pressupostària 82.07.17.601.79.2, línia T2242000, «Inversió en entitats d'economia social».  
En virtut d'això, en exercici de la dita facultat delegada, en compliment d'allò que preceptuen els articles 9 i 17 de la Llei 38/2003, General de Subvencions, i fent ús de les facultats que conferixen a la consellera l'article 28 de la Llei 5/1983, del Consell, i l'article 47 de la Llei d'Hisenda Pública de la Generalitat Valenciana, i el que establix el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:  
  
Primer. Convocatòria d'ajudes per a l'exercici 2012 i dotació econòmica  
Per a l'exercici 2012, i de conformitat amb el que establix la Llei 10/2011, de 27 de desembre, de Pressupostos de la Generalitat per a l'Exercici 2012 (DOCV 6682, de 30 de desembre de 2011), es convoquen incentius econòmics en forma de subvencions a treballadors i socis de cooperatives i societats laborals, destinats a facilitar el seu accés a la condició de socis treballadors o de treball de les empreses en què presten els seus servicis, o a incrementar la seua participació financera en estes, de conformitat amb les bases aprovades per mitjà de l'Orde 36/2010, de 3 de setembre, de la Conselleria d'Economia, Hisenda i Ocupació, que es finançaran a càrrec de la secció 09, programa 315.10, Condicions de Treball, Cooperativisme i Economia Social, capítol VII, línia T2242000 i amb un import global màxim de 160.000 euros, corresponents a fons propis no condicionats de la Generalitat.  
Per mitjà de l'oportuna resolució es podrà, sense necessitat d'obrir un nou termini de presentació de sol·licituds, incrementar les dotacions econòmiques inicialment previstes per a esta convocatòria i efectuar redistribucions de crèdits entre les diferents convocatòries d'ajuda per a l'economia social convocades per a l'exercici 2012, sempre que tinguen lloc dins d'una mateixa línia de subvenció.   
  
Segon. Terminis de sol·licitud  
Per a l'exercici 2012, podran sol·licitar-se les ajudes que es convoquen en el termini de dos mesos, comptats des de l'endemà de la publicació de la present resolució en el Diari Oficial de la Comunitat Valenciana.  
  
Tercer. Exempció de notificació a la Unió Europea  
De conformitat amb allò que disposa l'article 7.4 del Decret 147/2007, de 7 de setembre, del Consell, es fa constar que el règim d'ajudes de la present convocatòria es troben exemptes del requisit de notificació a la Comissió Europea i es consideren compatibles amb el mercat comú, ja que no constituïxen ajudes d'estat, al destinar-se a afavorir persones i no empreses.   
  
Quart. Recursos  
Contra la present resolució, que esgota la via administrativa, podrà interposar-se un recurs de reposició davant del mateix òrgan en el termini d'un mes a comptar de l'endemà del dia que tinga lloc la seua publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta per la Llei 4/1999, o bé directament un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que es puga interposar qualsevol altre recurs dels previstos en la vigent legislació.   
  
València, 20 de juny de 2012.- La consellera d'Educació, Formació i Ocupació, p. d. (base 6.2, Orde 36/2010, de 03.09.2010, DOCV núm. 6351), el director general de Treball, Cooperativisme i Economia Social: Joaquín Vañó Gironés.